Moskva viloyatida avtoturargohning 8-qavatidan Mazda qulashi natijasida uch kishi halok bo‘ldi

Moskva viloyatidagi avtoturargohning sakkizinchi qavatidan Mazda avtomobili qulashi oqibatida uch kishi halok bo‘ldi. Bu haqda LifeNews xabar bermoqda.

“Noma’lum sabablarga ko‘ra, Nemchinovka shaharchasida joylashgan avtoturargoh majmuasining sakkizinchi qavatidan Mazda avtomobili tushib ketgan. Hodisa oqibatida uch erkak halok bo‘lgan”, — deya xabar bermoqda “TASS” Moskva viloyati politsiyasi matbuot xizmatiga asoslanib.
Mazkur holat yuzasidan politsiya va tergov organlari surishtiruv harakatlarini olib bormoqda. “Interfaks” axborotiga ko‘ra, avtomobil haydovchisi sakkizinchi qavatga chiqqanidan so‘ng, tezlikni pasaytirmay, harakatlanishda davom etib, to‘siqni buzib, pastga qulagan.